Tret de sortida a la setmana de caça de l'isard - FÒRUM.ad
Tret de sortida a la setmana de caça de l’isard
el: 16/09/18 13:08
Aquest diumenge ha començat la setmana de caça de l’isard, que permetrà 96 captures. Això suposa una peça per a cada colla de sis caçadors. Com a novetat, els banders han establert un punt de recompte de les peces abatudes.
Fins ara, cada vegada que s’abatia una peça calia trucar als banders i quedaven en un punt exacte perquè aquests fessin la comprovació. Enguany, i com a prova pilot, s´establirà un punt permanent en què els caçadors podran portar directament els animals morts.
Segons ha informat RTVA, entre divendres i dissabte, les colles van establir els campaments, en previsió de la inestabilitat meteorològica anunciada per a aquests dies. Des de la federació de caça es destaca el bon moment de la cabanya d´isards, que sobrepassa els 1.000 exemplars.
Enguany s´han inscrit 537 caçadors. De cara al futur, la federació considera que les colles no haurien de superar els tres membres. La setmana s´allargarà fins al dia 23.
Entrada Anterior: Ferit un motorista a la carretera de l’Obach
Entrada següent: La Jonca ofereix un concert de Meritxell marcat per “la barreja de sentiments”